V šolski knjižnici velja spodaj sprejeti knjižnični red.

**Učenci (si) lahko:**

* iščejo knjige in revije samostojno ali za pomoč zaprosijo knjižničarko;
* pomagajo mlajšim učencem pri iskanju knjižničnega gradiva;
* tiho govorijo in ne motijo drugi;
* izdelujejo plakate, ustvarjajo, rišejo, pišejo;
* izposodijo leposlovno gradivo za 14 dni in ga podaljšajo še dvakrat po 7 dni (razen knjig za domače branje in bralno značko, ki imajo glede na povpraševanje bralcev in število razpoložljivih izvodov lahko krajši izposojevalni rok);
* izposodijo literaturo iz učiteljske strokovne knjižnice – za rok izposoje se dogovorijo s knjižničarko;
* uporabljajo računalnike v knjižnici izključno za iskanje informacij za šolsko delo, za iskanje gradiva po računalniških katalogih knjižnic ter za pisanje in oblikovanje besedil (v času internega bibliotekarskega in pedagoškega dela dostop do računalnikov v knjižnici ni mogoč).

**Učenci morajo:**

* poškodovano ali izgubljeno knjižnično gradivo nadomestiti z novo enoto, vsebinsko enakovrednim gradivom oz. poravnati nastalo škodo;
* v primeru namernega uničevanja računalniške opreme (strojne in programske) poravnati nastalo škodo.

**Učenci v knjižnici ne smejo:**

* kričati, vpiti ali se preglasno pogovarjati;
* tekati in se loviti;
* jesti in piti;
* uporabljati mobilnih telefonov in drugih elektronskih naprav;
* uporabljati računalnika za izposojo in hoditi za izposojevalno mizo;
* uporabljati računalnikov v knjižnici oz. interneta brez predhodnega dogovora s knjižničarko;
* uporabljati spletnih socialnih omrežij, igrati računalniških igric, obiskovati spornih internetnih strani, vnašati osebnih podatkov, nakupovati;
* spreminjati nastavitev računalnika, brisati in nameščati programov, samovoljno uporabljati svojih prenosnih medijev;
* uničevati gradiva in opreme.